Osvrt na drugu sjednicu Vijeća učenika ZTŠ-a

Naša druga sjednica Vijeća učenika održana je 10. prosinca 2021. Prva stvar na dnevnome redu bili su razredni mjesečni izvještaji. Ako netko nije upoznat, mjesečni izvještaji su komadi papira na kojima predstavnik razreda, uz pomoć drugih učenika, napiše neke činjenice, uspjehe, neuspjehe, dogodovštine i komentare vezane za razred koji predstavlja. Nakon izvještaja gledali smo video na temu ljudskih prava i samim tim obilježili Međunarodni dan ljudskih prava. Potom smo prokomentirali o videu i samim ljudskim pravima i pokušali sami definirati ljudska prava. Zaključili smo kako se ljudska prava i dalje znatno krše i to ponajviše u nerazvijenim zemljama. Po pitanju trenutne pandemije i ljudskih prava nismo ništa komentirali jer je to trenutno teška tema za razgovor, a kamoli za donošenje nekih zaključaka. Po završetku, pedagoginje su prenijele ravnateljevu molbu da mi kao učenici osmislimo i damo neke ideje za nove projekte na razini škole.

Napisao:

Martin Kosovec, član Vijeća učenika ZTŠ-a